पाएं अपने शहर की ताज़ा ख़बरें और फ्री ई-पेपरडाउनलोड करें
बुंदेलखंड मेडिकल कॉलेज की वायरोलॉजी लैब से सोमवार को 233 नए संक्रमित मरीजों की पुष्टि हुई है। जिसके बाद जिले में संक्रमित मरीजों का आंकड़ा 12405 पहुंच गया है। पिछले 3 दिन के भीतर 685 नए संक्रमित मिले हैं। बीएमसी के अनुसार बीएमसी कैंपस में 56 पुरुष व 55 वर्षीय दो महिला, द्वारिका बिहार कॉलोनी में 66 वर्षीय पुरूष, चमेली चौक निवासी 52 वर्षीय महिला, सनराइज टाउन में 57 वर्षीय महिला संक्रमित मिले हैं।
इसके अलावा नयापुरा क्षेत्र में 60,80 वर्षीय पुरूष व 50 वर्षीय महिला संक्रमित मिले हैं। यह तीनों एक ही परिवार की हैं। वहीं शहर के पुलिस लाइन में करीब आधा दर्जन मरीज सामने आए हैं। वहीं बीएमसी में इलाज के दौरान सोमवार को 21 संक्रमित मरीजों ने दम तोड़ दिया। मृतकों में 6 की रिपोर्ट कोरोना पॉजिटिव मिली है। इनमें परासिया निवासी 60 वर्षीय पुरूष, मकरोनिया निवासी 60 वर्षीय महिला, कृष्णानगर मकरोनिया निवासी 51 वर्षीय महिला, सुरखी के ग्राम उमरई निवासी 65 वर्षीय पुरूष, गढ़ाकोटा के उदयपुरा निवासी 64 वर्षीय महिला शामिल हैं। मौत का आंकड़ा 279 पर पहुंच गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn